title: Vykonávacie nariadenie Komisie (EÚ) 2021/619 z 15. apríla 2021, ktorým sa menia vykonávacie nariadenia (EÚ) 2020/2235, 2020/2236 a 2021/403, pokiaľ ide o prechodné ustanovenia týkajúce sa používania certifikátov zdravia zvierat, certifikátov zdravia zvierat/úradných certifikátov a úradných certifikátov (Text s významom pre EHP)

text:
                  16.4.2021

                  SK

                  Úradný vestník Európskej únie

                  L 131/72

         VYKONÁVACIE NARIADENIE KOMISIE (EÚ) 2021/619
         z 15. apríla 2021,
         ktorým sa menia vykonávacie nariadenia (EÚ) 2020/2235, 2020/2236 a 2021/403, pokiaľ ide o prechodné ustanovenia týkajúce sa používania certifikátov zdravia zvierat, certifikátov zdravia zvierat/úradných certifikátov a úradných certifikátov
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 146 ods. 2, článok 156 ods. 2 prvý pododsek písm. a) a článok 162 ods. 5, článok 168 ods. 4, článok 213 ods. 2, článok 224 ods. 4, článok 238 ods. 3 a článok 239 ods. 3,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (2), a najmä na jeho článok 90, článok 126 ods. 3 a článok 134 prvý pododsek písmeno f),
         keďže:

                     (1)

                     Vo vykonávacích nariadeniach Komisie (EÚ) 2020/2235 (3), (EÚ) 2020/2236 (4) a (EÚ) 2021/403 (5) sa stanovujú vzory certifikátov zdravia zvierat, certifikátov zdravia zvierat/úradných certifikátov a úradných certifikátov, ktoré musia sprevádzať premiestňovanie zásielok zvierat a tovaru v rámci Únie a ich vstup do Únie.

                     (2)

                     Aby sa uľahčil prechod na používanie nových certifikátov zdravia zvierat a certifikátov zdravia zvierat/úradných certifikátov na premiestňovanie zásielok v rámci Únie a medzi členskými štátmi a aby sa umožnila zodpovedajúca odborná príprava prevádzkovateľov a zamestnancov príslušných orgánov vo všetkých členských štátoch, treba stanoviť prechodné obdobie, počas ktorého by príslušné orgány v členských štátoch mali mať možnosť používať certifikáty vydané v súlade s právnymi predpismi platnými pred dátumom začatia uplatňovania vykonávacích nariadení (EÚ) 2020/2235, (EÚ) 2020/2236 a (EÚ) 2021/403.

                     (3)

                     Vo vykonávacom nariadení (EÚ) 2020/2235 sa stanovuje prechodné obdobie na vstup zásielok produktov živočíšneho pôvodu, zmiešaných výrobkov, klíčkov určených na ľudskú spotrebu a semien určených na produkciu klíčkov na ľudskú spotrebu, ktoré sprevádza príslušný certifikát vydaný v súlade so vzormi stanovenými v nariadení Komisie (EÚ) č. 28/2012 (6) a vo vykonávacom nariadení Komisie (EÚ) 2019/628 (7), do Únie. V záujme právnej istoty by sa preto malo objasniť trvanie prechodného obdobia na používanie takýchto certifikátov.

                     (4)

                     Vykonávacím nariadením Komisie (EÚ) 2020/2235 sa zrušuje nariadenie Komisie (ES) č. 599/2004 (8) s účinnosťou od 21. apríla 2021. V uvedenom nariadení sa stanovuje harmonizovaný vzor certifikátov na premiestňovanie zásielok zvierat a tovaru v rámci Únie. Okrem toho sa v uvedenom nariadení stanovuje zlučiteľnosť harmonizovaného vzoru certifikátov s obchodným kontrolným a expertným systémom (TRACES) a uľahčuje sa systém certifikácie a oznamovania premiestňovania takýchto zásielok v rámci Únie. S cieľom umožniť ďalšie používanie certifikátov vydaných v súlade s právnymi predpismi platnými pred 21. aprílom 2021 v systéme TRACES by sa dátum zrušenia uvedeného nariadenia mal zmeniť vzhľadom na koniec prechodných období vo vykonávacích nariadeniach (EÚ) 2020/2236 a (EÚ) 2021/403 zmenených týmto nariadením.

                     (5)

                     Vo vykonávacom nariadení (EÚ) 2020/2236 sa stanovuje prechodné obdobie na vstup zásielok vodných živočíchov a produktov živočíšneho pôvodu z vodných živočíchov, ktoré sprevádza príslušný certifikát zdravia zvierat vydaný v súlade s nariadením Komisie (ES) č. 1251/2008 (9), do Únie. V záujme právnej istoty by sa preto malo objasniť trvanie prechodného obdobia na používanie takýchto certifikátov.

                     (6)

                     Aby sa príslušným orgánom uľahčili potrebné opatrenia na zabezpečenie súladu s vykonávacím nariadením (EÚ) 2020/2236, pokiaľ ide o premiestňovanie zásielok vodných živočíchov a produktov živočíšneho pôvodu z vodných živočíchov v rámci Únie, malo by sa zaviesť prechodné obdobie, počas ktorého zásielky môže sprevádzať príslušný certifikát zdravia zvierat vydaný v súlade s nariadením (ES) č. 1251/2008.

                     (7)

                     Vo vykonávacom nariadení (EÚ) 2021/403 sa stanovuje prechodné obdobie na vstup zásielok suchozemských zvierat a ich zárodočných produktov, ktoré sú sprevádzané príslušným certifikátom vydaným v súlade so vzormi stanovenými v nariadeniach Komisie (ES) č. 798/2008 (10) a (EÚ) č. 206/2010 (11), vykonávacích nariadeniach Komisie (EÚ) a (EÚ) 2018/659 (12), rozhodnutiach Komisie 2006/168/ES (13) 2010/472/EÚ (14), a 2010/472/EÚ (15), ako aj v súlade s vykonávacími rozhodnutiami Komisie 2011/630/EÚ (16), 2012/137/EÚ (17) a (EÚ) 2019/294 (18). V záujme právnej istoty by sa preto malo objasniť trvanie prechodného obdobia na používanie takýchto certifikátov.

                     (8)

                     Aby sa príslušným orgánom uľahčili potrebné opatrenia na zabezpečenie súladu s vykonávacím nariadením (EÚ) 2021/403, pokiaľ ide o premiestňovanie zásielok suchozemských zvierat a ich zárodočných produktov medzi členskými štátmi, malo by sa zaviesť prechodné obdobie, počas ktorého zásielky môže sprevádzať príslušný certifikát zdravia zvierat vydaný v súlade so smernicami Rady 64/432/EHS (19), 88/407/EHS (20), 89/556/EHS (21), 90/429/EHS (22), 91/68/EHS (23), 92/65/EHS (24), 2009/156/ES (25) a 2009/158/ES (26), ako aj v súlade s rozhodnutím Komisie 2010/470/EÚ (27).

                     (9)

                     Keďže vykonávacie nariadenia (EÚ) 2020/2235, (EÚ) 2020/2236 a (EÚ) 2021/403 sa uplatňujú s účinnosťou od 21. apríla 2021, toto nariadenie by sa malo takisto uplatňovať od uvedeného dátumu.

                     (10)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Zmena vykonávacieho nariadenia (EÚ) 2020/2235
            Článok 35 vykonávacieho nariadenia (EÚ) 2020/2235 sa nahrádza takto:

                  „Článok 35
                  Prechodné ustanovenia

                     1.   Zásielky produktov živočíšneho pôvodu, zmiešaných výrobkov, klíčkov určených na ľudskú spotrebu a semien určených na produkciu klíčkov na ľudskú spotrebu, ktoré sú sprevádzané príslušným certifikátom vydaným v súlade so vzormi stanovenými v nariadení (EÚ) č. 28/2012 a vo vykonávacom nariadení (EÚ) 2019/628, sa akceptujú na vstup do Únie do 20. októbra 2021 za predpokladu, že certifikát bol podpísaný osobou oprávnenou na podpis certifikátu v súlade s uvedeným nariadením a vykonávacím nariadením pred 21. augustom 2021.

                     2.   Na premiestňovanie v rámci Únie sa do 17. októbra 2021 akceptuje harmonizovaný vzor certifikátu na premiestňovanie v rámci Únie stanovený v nariadení (ES) č. 599/2004.

                     3.   Odkazy na ustanovenia zrušených aktov uvedené v certifikátoch a v prílohe k nariadeniu (ES) č. 599/2004 sa považujú za odkazy na zodpovedajúce náhradné ustanovenia a v príslušných prípadoch znejú v súlade s tabuľkami zhody.“

            Článok 2
            Zmena vykonávacieho nariadenia (EÚ) 2020/2236
            Článok 10 vykonávacieho nariadenia (EÚ) 2020/2236 sa nahrádza takto:

                  „Článok 10
                  Prechodné ustanovenia

                     1.   Zásielky vodných živočíchov a produktov živočíšneho pôvodu z vodných živočíchov, ktoré sprevádza príslušný certifikát zdravia zvierat vydaný v súlade so vzorom stanoveným v nariadení (ES) č. 1251/2008, sa akceptujú na vstup do Únie do 20. októbra 2021 za predpokladu, že úradný inšpektor podpísal certifikát zdravia zvierat pred 21. augustom 2021.

                     2.   Zásielky vodných živočíchov a produktov živočíšneho pôvodu z vodných živočíchov, ktoré sprevádza príslušný certifikát zdravia zvierat vydaný v súlade so vzorom stanoveným v nariadení (ES) č. 1251/2008, sa akceptujú na premiestňovanie v rámci Únie do 17. októbra 2021.

                     3.   Odkazy v certifikátoch na ustanovenia zrušených aktov sa považujú za odkazy na zodpovedajúce náhradné ustanovenia a v príslušných prípadoch znejú v súlade s tabuľkami zhody.“

            Článok 3
            Zmena vykonávacieho nariadenia (EÚ) 2021/403
            Článok 27 vykonávacieho nariadenia (EÚ) 2021/403 sa nahrádza takto:

                  „Článok 27
                  Prechodné ustanovenia

                     1.   Zásielky suchozemských zvierat a ich zárodočných produktov, ktoré sprevádza príslušný certifikát vydaný v súlade so vzormi stanovenými v nariadeniach (ES) č. 798/2008 a (EÚ) č. 206/2010, vykonávacích nariadeniach (EÚ) č. 139/2013 a (EÚ) 2018/659, rozhodnutiach 2006/168/ES a 2010/472/EÚ, ako aj v súlade s vykonávacími rozhodnutiami Komisie 2011/630/EÚ, 2012/137/EÚ a (EÚ) 2019/294, sa akceptujú na vstup do Únie do 20. októbra 2021 za predpokladu, že certifikát bol podpísaný osobou oprávnenou na podpis certifikátu v súlade s uvedenými nariadeniami, vykonávacími nariadeniami, rozhodnutiami a vykonávacími rozhodnutiami pred 21. augustom 2021.

                     2.   Zásielky určitých kategórií kopytníkov, ktoré sprevádza príslušný certifikát vydaný v súlade so vzormi stanovenými v smerniciach Rady 64/432/EHS (*1), 91/68/EHS (*2), smernici 92/65/EHS a smernici Rady 2009/156/ES (*3), sa na premiestňovanie medzi členskými štátmi akceptujú do 17. októbra 2021.

                     3.   Zásielky určitých kategórií vtákov a ich zárodočných produktov, ktoré sprevádza príslušný certifikát vydaný v súlade so vzorom stanoveným v smernici Rady 2009/158/ES (*4), sa akceptujú na premiestňovanie medzi členskými štátmi do 17. októbra 2021.

                     4.   Zásielky určitých typov zárodočných produktov hovädzieho dobytka, ktoré sprevádza príslušný certifikát vydaný v súlade so vzormi stanovenými v smerniciach 88/407/EHS a 89/556/EHS, sa akceptujú na premiestňovanie medzi členskými štátmi do 17. októbra 2021.

                     5.   Zásielky určitých typov zárodočných produktov oviec a kôz, ktoré sprevádza príslušný certifikát zdravia zvierat vydaný v súlade so vzorom stanoveným v rozhodnutí 2010/470/EÚ, sa akceptujú na premiestňovanie v rámci Únie do 17. októbra 2021.

                     6.   Zásielky určitých typov zárodočných produktov ošípaných, ktoré sprevádza príslušný certifikát vydaný v súlade so vzormi stanovenými v smernici 90/429/EHS a v rozhodnutí 2010/470/EÚ, sa akceptujú na premiestňovanie medzi členskými štátmi do 17. októbra 2021.

                     7.   Zásielky určitých typov zárodočných produktov koňovitých, ktoré sprevádza príslušný certifikát vydaný v súlade so vzorom stanoveným v rozhodnutí 2010/470/EÚ, sa akceptujú na premiestňovanie medzi členskými štátmi do 17. októbra 2021.

                     8.   Zásielky určitých kategórií včiel, ktoré sprevádza príslušný certifikát vydaný v súlade so vzorom stanoveným v smernici 92/65/EHS, sa akceptujú na premiestňovanie medzi členskými štátmi do 17. októbra 2021.

                     9.   Zásielky určitých kategórií suchozemských zvierat a určitých ich zárodočných produktov, ktoré sprevádza príslušný certifikát vydaný v súlade so vzorom stanoveným v smernici Rady 92/65/EHS, sa akceptujú na premiestňovanie medzi členskými štátmi do 17. októbra 2021.

                     10.   Odkazy v certifikátoch na ustanovenia zrušených aktov sa považujú za odkazy na zodpovedajúce náhradné ustanovenia a v príslušných prípadoch znejú v súlade s tabuľkami zhody.

            Článok 4
            Nadobudnutie účinnosti a uplatňovanie
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 21. apríla 2021.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. apríla 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 84, 31.3.2016, s. 1.

            (2)  Ú. v. EÚ L 95, 7.4.2017, s. 1.

            (3)  Vykonávacie nariadenie Komisie (EÚ) 2020/2235 zo 16. decembra 2020, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat, vzory úradných certifikátov a vzory certifikátov zdravia zvierat/úradných certifikátov na vstup zásielok určitých kategórií zvierat a tovaru do Únie a ich premiestňovanie v rámci Únie, úradnú certifikáciu týkajúcu sa takýchto certifikátov, a ktorým sa zrušuje nariadenie (ES) č. 599/2004, vykonávacie nariadenia (EÚ) č. 636/2014 a (EÚ) 2019/628, smernica 98/68/ES a rozhodnutia 2000/572/ES, 2003/779/ES a 2007/240/ES (Ú. v. EÚ L 442, 30.12.2020, s. 1).

            (4)  Vykonávacie nariadenie Komisie (EÚ) 2020/2236 zo 16. decembra 2020, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat na vstup zásielok vodných živočíchov a určitých produktov živočíšneho pôvodu z vodných živočíchov do Únie a na ich premiestňovanie v rámci Únie a o úradnú certifikáciu týkajúcu sa takýchto certifikátov, a ktorým sa zrušuje nariadenie (ES) č. 1251/2008 (Ú. v. EÚ L 442, 30.12.2020, s. 410).

            (5)  Vykonávacie nariadenie Komisie (EÚ) 2021/403 z 24. marca 2021, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a 2017/625, pokiaľ ide o vzory certifikátov zdravia zvierat a vzory certifikátov zdravia zvierat/úradných certifikátov na vstup zásielok určitých kategórií suchozemských zvierat a ich zárodočných produktov do Únie a na ich premiestňovanie medzi členskými štátmi a o úradnú certifikáciu týkajúcu sa takýchto certifikátov, a ktorým sa zrušuje rozhodnutie 2010/470/EÚ (Ú. v. EÚ L 113, 31.3.2021, s. 1).

            (6)  Nariadenie Komisie (EÚ) č. 28/2012 z 11. januára 2012, ktorým sa stanovujú požiadavky na osvedčovanie, pokiaľ ide o dovoz určitých zložených produktov do Únie a ich prepravu cez Úniu, a ktorým sa mení a dopĺňa rozhodnutie 2007/275/ES a nariadenie (ES) č. 1162/2009 (Ú. v. EÚ L 12, 14.1.2012, s. 1).

            (7)  Vykonávacie nariadenie Komisie (EÚ) 2019/628 z 8. apríla 2019 o vzoroch úradných certifikátov pre určité zvieratá a určitý tovar, ktorým sa mení nariadenie (ES) č. 2074/2005 a vykonávacie nariadenie (EÚ) 2016/759, pokiaľ ide o tieto vzory certifikátov (Ú. v. EÚ L 131, 17.5.2019, s. 101).

            (8)  Nariadenie Komisie (ES) č. 599/2004 z 30. marca 2004 o prijatí harmonizovaného vzorového certifikátu a kontrolnej správy týkajúcich sa obchodu so zvieratami a produktmi živočíšneho pôvodu v rámci Spoločenstva (Ú. v. EÚ L 94, 31.3.2004, s. 44).

            (9)  Nariadenie Komisie (ES) č. 1251/2008 z 12. decembra 2008, ktorým sa vykonáva smernica Rady 2006/88/ES, pokiaľ ide o podmienky a požiadavky na certifikáciu na uvádzanie živočíchov a produktov akvakultúry na trh a ich dovoz do Spoločenstva a ktorým sa stanovuje zoznam druhov prenášačov (Ú. v. EÚ L 337, 16.12.2008, s. 41).

            (10)  Nariadenie Komisie (ES) č. 798/2008 z 8. augusta 2008, ktorým sa ustanovuje zoznam tretích krajín, území, oblastí alebo jednotiek, z ktorých možno do Spoločenstva dovážať alebo cez jeho územie prevážať hydinu a výrobky z hydiny, a podmienky veterinárneho osvedčovania (Ú. v. EÚ L 226, 23.8.2008, s. 1).

            (11)  Nariadenie Komisie (EÚ) č. 206/2010 z 12. marca 2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení (Ú. v. EÚ L 73, 20.3.2010, s. 1).

            (12)  Vykonávacie nariadenie Komisie (EÚ) 2018/659 z 12. apríla 2018 o podmienkach vstupu živých zvierat čeľade koňovité a spermy, vajíčok a embryí zvierat čeľade koňovité do Únie (Ú. v. EÚ L 110, 30.4.2018, s. 1).

            (13)  Rozhodnutie Komisie 2006/168/ES zo 4. januára 2006, ktorým sa stanovujú požiadavky na zdravie zvierat a veterinárnu certifikáciu pre dovoz embryí hovädzieho dobytka do Spoločenstva a zrušuje rozhodnutie 2005/217/ES (Ú. v. EÚ L 57, 28.2.2006, s. 19).

            (14)  Rozhodnutie Komisie 2010/472/EÚ z 26. augusta 2010 o dovoze spermy, vajíčok a embryí oviec (Ovine) a kôz (Caprinae) do Únie (Ú. v. EÚ L 228, 31.8.2010, s. 74).

            (15)  Rozhodnutie Komisie 2010/472/EÚ z 26. augusta 2010 o dovoze spermy, vajíčok a embryí oviec (Ovine) a kôz (Caprinae) do Únie (Ú. v. EÚ L 228, 31.8.2010, s. 74).

            (16)  Vykonávacie rozhodnutie Komisie 2011/630/EÚ z 20. septembra 2011 o dovoze spermy domáceho hovädzieho dobytka do Únie (Ú. v. EÚ L 247, 24.9.2011, s. 32).

            (17)  Vykonávacie rozhodnutie Komisie 2012/137/EÚ z 1. marca 2012 o dovoze spermy domácich ošípaných do Únie (Ú. v. EÚ L 64, 3.3.2012, s. 29).

            (18)  Vykonávacie rozhodnutie Komisie (EÚ) 2019/294 z 18. februára 2019, ktorým sa stanovuje zoznam území a tretích krajín, z ktorých je povolený dovoz psov, mačiek a fretiek do Únie a vzor certifikátu zdravia zvierat na takýto dovoz (Ú. v. EÚ L 48, 20.2.2019, s. 41).

            (19)  Smernica Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (Ú. v. ES 121, 29.7.1964, s. 1977).

            (20)  Smernica Rady 88/407/EHS zo 14. júna 1988, ktorou sa stanovujú veterinárne požiadavky pre obchodovanie so zmrazeným semenom domáceho dobytka v Spoločenstve a pre jeho dovoz do Spoločenstva (Ú. v. ES L 194, 22.7.1988, s. 10).

            (21)  Smernica Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami domáceho hovädzieho dobytka v rámci Spoločenstva a dovozy týchto embryí z tretích krajín (Ú. v. ES L 302, 19.10.1989, s. 1).

            (22)  Smernica Rady 90/429/EHS z 26. júna 1990, ktorou sa ustanovujú požiadavky na zdravotný stav zvierat, platné pri obchodovaní so spermou ošípaných v rámci Spoločenstva a jej dovoze (Ú. v. ES L 224, 18.8.1990, s. 62).

            (23)  Smernica Rady 91/68/EHS z 28. januára 1991 o veterinárnych podmienkach pri obchodovaní s ovcami a kozami vo vnútri Spoločenstva (Ú. v. ES L 46, 19.2.1991, s. 19).

            (24)  Smernica Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I smernice 90/425/EHS, a na ich dovoz do Spoločenstva (Ú. v. ES L 268, 14.9.1992, s. 54).

            (25)  Smernica Rady 2009/156/ES z 30. novembra 2009 o zdravotnom stave zvierat v súvislosti s presunom a dovozom zvierat čeľade koňovité z tretích krajín (Ú. v. EÚ L 192, 23.7.2010, s. 1).

            (26)  Smernica Rady 2009/158/ES z 30. novembra 2009 o veterinárnych podmienkach, ktorými sa spravuje obchodovanie s hydinou a násadovými vajcami v rámci Spoločenstva a ich dovoz z tretích krajín (Ú. v. EÚ L 343, 22.12.2009, s. 74).

            (27)  Rozhodnutie Komisie 2010/470/EÚ z 26. augusta 2010, ktorým sa stanovujú vzory zdravotných osvedčení na účely obchodovania so spermou, vajíčkami a embryami koní (Equinae), oviec (Ovine) a kôz (Caprinae) a s vajíčkami a embryami ošípaných vnútri Únie (Ú. v. EÚ L 228, 31.8.2010, s. 15).


title: Vykonávacie nariadenie Komisie (EÚ) 2021/631 z 12. apríla 2021, ktorým sa do registra chránených označení pôvodu a chránených zemepisných označení zapisuje názov [„Budaörsi őszibarack“ (CHZO)]

text:
                  19.4.2021

                  SK

                  Úradný vestník Európskej únie

                  L 132/23

         VYKONÁVACIE NARIADENIE KOMISIE (EÚ) 2021/631
         z 12. apríla 2021,
         ktorým sa do registra chránených označení pôvodu a chránených zemepisných označení zapisuje názov [„Budaörsi őszibarack“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie uverejnená žiadosť Maďarska o zápis názvu „Budaörsi őszibarack“ do registra (2).

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Budaörsi őszibarack“ by sa mal zapísať do registra,

               PRIJALA TOTO NARIADENIE:

            Článok 1
            Názov „Budaörsi őszibarack“ (CHZO) sa zapisuje do registra.
            Názov uvedený v prvom odseku sa vzťahuje na výrobok triedy 1.6. Ovocie, zelenina a obilniny v pôvodnom stave alebo spracované, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. apríla 2021

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 447, 23.12.2020, s. 21.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).